2005. július Az V. (Délmagyarországi) cserkészkerület körlevele IV évf. 4. szám

Az erdő fohásza
Vándor, ki elhaladsz mellettem,
Ne emelj rám kezet!
Én vagyok tűzhelyek melege hideg éjszakákon,
Én vagyok tornácod barátságos fedele,
Melynek árnyékába menekülsz a tűző Nap elől
És gyümölcsöm ontja szomjadat.
Én vagyok a gerenda,
Mely házadat tartja,
Én vagyok asztalod lapja, én vagyok
az ágy amelyben fekszel, a deszka
melyből csónakodat építed.
Én vagyok a házad ajtaja,
Bölcsőd fája – koporsód fedele.
Vándor ki elmégy mellettem,
Hallgasd a kérésem:
Ne bánts!

Számunk tartalma
2
2
2
3
3
4
6
7
7
8
8

#

IV. évfolyam, 4. szám

Dr. Harsányi Géza Bá’ st.
Legutóbb leánya esküvője kapcsán fordult meg templomunkban jó néhány évvel ezelőtt Dr. Harsányi Géza Bácsi. Betegsége épp azokban a napokban derült ki... Tüdőrák. Olyan valakinél, aki életét épp a tüdőbeteg gyermekek gyógyítására szánta. Sokan nem tudják, milyen és mennyi sajátossága is van életének. Számtalan szegedi anyuka, gyógyult tüdőbeteg gondol hálával Rá, hiszen sokan köszönhetik gondoskodó orvosi kezelésének egészségüket. De nem csak a testet tartotta fontosnak gyógyítani, hanem a lelket is. Ennek bizonyítéka volt tanúságtevő hite, krisztusi reménye és szeretete. A kettő találkozását pedig a cserkészetben találta meg, ahol a felnövekvő nemzedék nem csak egészséges környezetben, hanem hitben is megalapozottan tartalmasan töltheti el idejét, nevelődik saját magát is alakítva. Ezért amikor arra lehetőség adódott, azonnal beállt az ifjúságnevelő, életformát alakító cserkészet soraiba. Épp Marika, Géza Bácsi kedves felesége emlékezett vissza nemrég, hogy negyedik gyermeküket várták a segédtiszti képzés idején. Akkor, 1989-ben alapította meg a Belvárosi Egyházközségben az 550. sz. Márton Áron Cserkészcsapatot, amelyet 1997-ig vezetett. Attól kezdve mint öregcserkész alkalmanként vett részt a csapat életében, de számtalanszor tanújelét adta annak, hogy lélekben sokszor velünk van: programjainkról tudott, figyelemmel kísérte azokat és ha találkoztunk, az első mondatai között kérdezett rá a Csapat életére. Utolsó két kórházi találkozásunk is ennek jegyében, szerettei iránti hálájának kifejeződésében telt. Hisszük, hogy Géza Bácsi most már odaátról segíti elsősorban ittmaradt Özvegye, gyermekei, unokái sorsát, de valamennyi csapattagunk, vezetőink, gyógyulásra vágyó betegeink életét is. Kedves Géza Bácsi! Kívánjuk, hogy megtapasztald annak a krisztusi békének a tartósságát, amit annyiszor éreztünk mi is szerető közelségedben.
Misi atya

2005. július

#

Őv továbbképzés
Július 1 3 között között tartották egy Sükösd melletti tanyán az őrsvezető továbbképzés következő hétvégéjét. Gatti Beával beszélgettem, aki kiképzőként vett részt.
► Hányan voltatok összesen?
- Hét kiképző, három géhás és körülbelül 20 sokat tapasztalt őrsvezető.
► Milyen programok voltak?
- Igyekeztünk olyan programokat nyújtani, melyek ötleteket adnak és amelyeket hasznosítani tudnak az őrsvezetés során. Igyekeztünk minden időt jól kihasználni. Minden tevékenységgel az volt a célunk, hogy tudatosítsuk, kiemeljük a cserkészet módszereit.
► Konkrétan mit csináltatok?
- Első nap az ismerkedésen volt a hangsúly. Lovaskocsival mentünk ki a tábor helyszínére, a faluhoz közeli tanyára. Itt igazi cserkésztábort építettünk fel. A színes és érdekes programok mellett a tanyasi élettel is megismerkedhettünk, például kecskét fejtünk.
Délután a nemzeti ünnepeinket dolgoztuk fel, minden őrs egy-egy ünnephez készített montázst. A hozzávalókat készen kapták és nagyon érdekes, színes alkotások sikeredtek belőlük. A pergő program a szellemi és sportvetélkedőkkel folytatódott, melyeket az őrsök készítettek a törzsnek, többek közt egy Grean Pace játékot játszottunk, melyek alapja a kicsi a rakás.
► Hogyan zajlott a szombati nap?
- Délelőtt népi játékokat játszottunk és végigvettük a magyarság törvényeit. Ezekből azokaz emeltük ki, melyek a cserkésztörvényeket tükrözik és így egy alkotmány készült. Délután népi kismesterségekkel foglalkoztunk, tulipános ládát festettünk és kanalat faragtunk. Vasárnap a Magyar Szentek Templomát készítettük el, majd a cserkésztörvényekkel foglalkoztunk, minden törvénynek egy-egy szimbólumot kellett keresni. Ezután a törvényekről és ezek jelentéséről gondolkodtunk. Délután Binszki József atya, a helyi plébános mondott szentmisét a falutól néhány km-re lévő Szent Anna kápolnában.
► Tábortűz volt?
- Igen, második este minden őrs kapott egy színdarabot, ezt kellett meghatározott tárgyakkal – zöldségek, konyhai eszközökkel, hangszerekkel, sportszerekkel illetve természetben található anyagokkal – elbábozni. Ezen az estén nem volt takarodó, sokáig beszélgettünk. Ekkor tartottuk a történelmi tanösvényt, melyet az őrsök a törzsnek készítettek. Nagyon sokszínű előadásokat láttunk, volt vidám és komoly is, idegenvezető kísérte végig a törzset az állomásokon.
► Ti főztetek vagy volt szakács is?
- Péntek este saslikot sütöttünk, szombaton az őrsök maguknak főztek babgulyást és Tamás Márti bátyja, - akinek a tanyáján voltunk – levágott egy birkát, így vacsorára nagy birkalakoma volt.
► Vasárnap meddig tartott a program?
- Nem kellett hazamenni, akinek volt kedve, ott maradhatott még a közösségi házban. A törzs maradt, így kötetlen beszélgetésre is volt lehetőség. Ezt nagyon fontosnak tartom, hogy az őrsvezetők találkozzanak, ismerjék egymást, barátságok alakuljanak ki. Ezektől a személyes kapcsolatoktól lesz élő egy kerület, nem a szervezeti felépítéstől.
► Mit vihettek haza a résztvevők?
- Konkrétan a Kárpát – medencemuzsikáló térképét cd-n. Ezen kívül sok új ötletet, élményeket. A saját őrsömet láttam az egyik ezt megelőző hétvége után, azt játszották foglalkozáson az őrsükkel, amit előző héten az őv továbbképzésen tanultak.
► Terveztek a jövőben is továbbképzést?
- Idén indult az egész, de szerintünk fontos, hogy minden évben legyen továbbképzés is, mert az őrsvezetőinknek szükségük van a találkozási lehetőségekre, kikapcsolódásra, gyarapodásra. Még nem alakult ki teljesen a rendszer, át kell gondolni, kidolgozni. Szeretnénk, ha nem „tanfolyás” lenne belőle, hanem tartalmas, mozgalmas programok, mint most. Ezt a hétvégét rengeteg megbeszélés és készület előzte meg, de megérte, mert így tudtunk színvonalas képzést szervezni.
► Neked személy szerint mi tetszett legjobban?
- Annak nagyon örültem, hogy az őrsöm is itt volt és amikor átszaladtunk egy búzatáblán.
Köszönöm a beszélgetést!

Beszámoló a XI/11 Fesztiválról:
Mátyás király álma
Több száz cserkész, tucatnyi program, felhőtlen jókedv, ragyogó napsütés. Röviden összefoglalva ez jellemezte a 2005. május 20-22.-én, a budapesti Strilich Pál Cserkészparkban megrendezett XI/11 Cserkészfesztivált. A programok keretében a 11 cserkészkerület a magyar történelem elmúlt 11 évszázadára emlékezett. A kézműves foglalkozások, lovaglás, íjászat mellett előadások, koncertek szórakoztatták a résztvevőket. A Nagyszínpadon a cserkészkerületek egy-egy csoportja játékos formában mutatta be Magyarország múltjának egyes századait.
Ebben a játékban szerepelt, kerületünk egyedüli résztvevőjeként, a szentesi 595. sz. Bethlen Gábor Cscs. tagjaiból álló lelkes, színjátszó csoport. Feladatunk a XV. század megjelenítése volt, ezért nagy uralkodónk, Mátyás király életét vettük alapul darabunkban. Önerővel készültünk az előadásra díszletekkel, jelmezekkel. Majd önállóan rendeztük, a tagjaink egyéb elfoglaltságai miatt, egyszeri próbával egyben főpróba- elkészült előadást. Örömmel vettünk részt a fesztiválon, ahol jelenlévő cserkésztestvéreink is szívesen fogadták a humoros produkciót.
Az élvezetes előadások után népzenei koncerten mulathattuk át az éjszakát, ami egy fergeteges táncházba torkollott. A vasárnapi, ünnepélyes zászlólevonást követően mindannyian élményekkel telve indultunk haza és sajnáltuk, hogy itthonról csak ilyen kevesen lehettünk ott ezen az országos találkozón.
Kruzslicz Tamás
595. Bethlen Gábor CsCs

A Magyar Cserkészszövetség
V. Kerületének hivatalos lapja
Megjelenik kéthavonta
Felelős szerkesztő: Laurinyecz Mihály
Szerkesztők: Böröndi Ágnes, Hefner Róbert
Cím: http://www.cserkesz.hu/otker, sodrasban@freemail.hu.

Szentgyörgyi Albert:
Mentsd meg gyermekeinket!
Uram, mentsd meg gyermekeinket. Mentsd meg értelmüket, hogy romlottságunk ne rontsa meg őket. Mentsd meg életüket, hogy a fegyverek, melyeket mások ellen kovácsolunk, ne őket pusztíthassák, hogy jobbak lehessenek szüleiknél, hogy építhessék önnön világukat, a szépség, tisztesség, összhang, jóakarat és méltányosság világát. Melyet a béke és a szeretet kormányoz.
Mindörökké. Ámen.

Természetszeretet, természetismeret, természetvédelem
A természetben minden összefügg. Semmi sincs véletlenül, mindennek oka és következménye van. Semmit sem tehetsz úgy, hogy valami következménye ne lenne. A természet egy óriás, végtelen szervezet, melynek működését fokról – fokra jobban és jobban megismerjük, de egészen megismerni sohasem fogjuk tudni, hiszen végtelen, mint Alkotója. A természet ad környezetet, otthont minden élőlénynek, és minden élőlénynek helye, joga és hivatása van élni ott és úgy, ahová a teremtő akarata és bölcsessége helyezte. „Tisztelet, méltányosság minden élőnek!”
A növények termelik az oxigént, mely nélkül nincs élet. Ruháink, bútoraink, hangszereink, könyveink, élelmünk nagyrésze, gyógyszerek – és még mennyi minden – származik tőlük. A növényvilág ad otthont az állatvilágnak, és táplálékot nyújt számunkra. Azon kívül gondolj bele, mi mindent köszönhetünk az állatoknak, különösen a háziállatainknak! Felsorolni is hosszú lenne.
A természetben élő népek vigyáznak a természet kincseire, tudják, hogy jövő életük függ tőle. Nem pazarolják, okosan gazdálkodnak velük. (Pl. régen egy indián törzsfőnöknek , ha a természetbe beavatkozó utasítást adott ki, biztosítania kellett törzse tagjait, hogy további 7 emberöltőre nem lesz az káros hatással.) A civilizált ember azonban felelőtlenül pusztítja a természetet. Megbontja az élővilág egyensúlyát. Hatalmas erdőségeket vág ki, szennyezi a levegőt, tengereket, a földet. Ezzel maga és utódai alatt vágja a fát. Azt képzeli, hogy uralkodhat a természet felett. Jobb volna, ha inkább a saját természete fölött tanulna meg uralkodni!
Sok múlik Rajtad!
Szeresd a természetet, ismerd meg minél jobban és tégy meg minden tőled telhetőt a természeti értékek védelmében! Kíméld, óvd, őrizd természetes környezetedet, istenajándékozta otthonodat, hazádat!
Ez minden kiscserkész és cserkész kötelessége!

Könyörgés a szünidőben
Az olyan szünidőtől, amely elpuhítja az embert, amely henyélésben telik, s amelyből az értelemnek és a szívnek semmi haszna sem származik, ments meg engem, Uram!
Attól a naptól, amely nem imádsággal kezdődik, s amely Istentől távol végződik…
A lustálkodástól, késői felkeléstől, amely a rosszra való hajlandóságnak kedvez…
A léha szórakozástól, amely gyengíti az önuralmat, és fogékonyabbá tesz a bűn iránt…
A felelőtlen erkölcsű fiúktól, lányoktól, akik konkolyt akarnak hinteni lelkembe…
A pénz könnyelmű elszórásától, amelyet nem is én kerestem meg…
A kétértelmű beszédtől, amelyből hiányzik a szerelem iránt a tisztelet…
Minden meggondolatlanságtól, laza erkölcstől, amely engem és másokat is rosszra, kísértésbe vihet…
A felelősség elől való elmeneküléstől…
Attól a veszélytől, hogy elfelejtselek…
Hogy lelkem szüntelenül Krisztus békéjének örvendjen, kérlek téged, Uram, hallgass meg engem!
Hogy mindig nyugodtan és tiszta teki9ntettel nézhessek az emberek szemébe…
Hogy számból csak tiszta beszéd, bátorító szó hangozzék…
Hogy lépéseim biztosak, utaim mindig egyenesek, határozottak legyenek…
Hogy kezemet mindig szívesen nyújtsam, ha adni, segíteni kell…
Hogy szívem kitáruljon, s az emberek szükségét megérezzem…
Hogy értelmen éber és friss legyen az igazság – csak az igazság – befogadására…
Hogy akaratom mindig afelé vezesse gondolataimat, szavaimat, tetteimet, ami fölemel…
Uram, oly boldog vagyok, hogy most vakáció van. Sokat várok tőle: sok örömet, sok pihenést!
Engedd, hogy észrevegyem, meglássam a világ szépségeit!…
Add, hogy meghalljam hívásodat!…
Tölts el a Te örömöddel, engedj minél többet ízlelni világod csodálatos ragyogásából és gazdagságából. Vigyázz reám minden utamon, hogy a szünet végén újult erővel térhessek vissza!

Vélemények a hétvégéről:
Koller Kármen Csenge (15 éves, 567, Baja)
Az eső ellenére nagyon jól éreztem magam, legnagyobb élmény a bábozás volt számomra. Jó volt újra találkozni a régi ismerősökkel és jó kis társaság jött össze. Érdemes volt elmenni, azért is, mert hasznosítható ötleteket kaptunk, mint például a törvény láda. Azt sajnálom, hogy csak három napos volt, jövőre is szívesen elmennék.

A szünidőben
Vakáció! Micsoda bűvös szó! Vége a tanításnak, itt a szabadság!
És Te mire használod fel a szabadságodat? Egyedül vagy az élet kormányrúdjánál! Igen, és éppen azért még inkább légy ura gondolataidnak, vágyaidnak, cselekedeteidnek!
Az üdülésben, barátkozásban is csak azt válaszd, ami fölemel!
Csak ott állapodj meg, ahol az örömök is tiszták számodra!
Ne enged magad másnak hálójába keríteni! Légy a magad irányítója!
Indulj ennek a szünetnek vasakarattal, megőrizve mindig a leglényegesebbet: a barátságot Krisztussal!

Játékajánló
Toronyépítés (algériai játék)
Két csapat játszik, egyenként 4-6 taggal. Az egyik csapat annyi lapos köből, ahány játékosa van, egy kis tornocskát épít. Aztán a torony mögött szétszórrtan elhelyezkedik. A másik csapat tagjai a toronytól hét méterre egy vonalon felállnak. Egy kisméretű, tömött labda van náluk, amelyet az egyik játékos a toronyra dob, hogy azt szétrombolja. Ha ez sikerül, odafutnak a szétdőlt toronyhoz, hogy követ zsákmányoljanak. A torony mögött állók azonban igyekeznek mielőbb felszedni az elgurult labdát, és azt annak a társuknak továbbítani, aki a torony mellett áll. Ez a játékos ugyanis leütheti a köveket felszedő játékosok bármelyikét – amíg ez vonala mögé vissza nem ért-, akinek ekkor ki kell állnia. Ha tehát a torony mellett álló leütése sikeres, akkor a felszedő játékosok akciója kudarcot vallott: a már felszedett köveket is vissza kell helyezniük, és egyik társukat elvesztették. Ha azonban senkit nem sikerült leütnie, akkor csapatának annyi tagja kell kiálljon, ahány követ el tudnak tőlük rabolni. Az akció uán a megmaradt kövekből a torony újra felépül, ismét dobnak rá, és ez ismétlődik.
Amelyik csapat előbb vezstette el minden játékosát, az vesztette el a játszmát is.
Hol van a kis bot? (észak-amerikai indián játék)
Ebben a játékban két csoportra oszolva legalább nyolc játékos vezs részt. Két sima botot használnak hozzá, amelyek akkorák, mint egy darab kréta. Az egyik otra fekete festékkel jelet tesznek, hogy meg lehessen különböztetni a másiktól.
A két csapat szemben ül, egy méter távolságra. A kis botok az egyik csapat vezetőjénél vannak. Kezét hátrateszi, és cserélgeti benne a botokat.
Aztán előreteszi kezét és a szemben levő oldal találgathat, hogy melyik kézben van a megjelölt bot. Egyszerre egy játékos találgat, ha kitalálta, akkor csapata számára ír egy pontot, és újra megilleti a botcserélgetés joga. Ilyen rend szerint változik a csapatok szerepe: az elrejtő és a találgató szerepét az egyes csapatokon belül is mindig más-más játékos kapja. Amelyik csapat előbb ér el 15 pontot, az nyert.
Staféta a görbe bottal (észak-amerikai indián játék)
Két csapat játszik, és mint a stafétajátékban szokás, tagjai egymás mellett oszlopban felsorokoznak. Mindegyik csapat előtt egy körülbelül 25 centiméter hosszú, kissé görbe bot van. Adott jelre minden csapat első játékosának ezt a botot kell lábbal továbbítania egy húsz méterre a csapatok előtt kijelölt vonalig és onnét ismét vissza. A bot rugdosása úgy történik, hogy a bot nem emelkedik a levegőbe, csak a földön csusszan. Az a játékos, aki a levegőbe rúgja a botot, büntetést kap: újra kell futnia a távot. Amint az első játékos a bottal hazaért, átadja azt a másiknak és így tovább. Amelyik csapat utolsó játékosa hamarabb ért vissza a bottal a kiindulási pontjára, az nyert.
Fogóváltozatok Angliából
Barley break. A legrégibb angol fogóváltozat. Egy nagyon széles pályát három sávra osztanak, a középső sáv a pokol. Ebben kézen fogva két játékos áll, rendszerint egy fiú és egy lány, ők az ördögök. A játékosok a két szélső mezőben helyezkednek el, és a pokolon át az egyik mezőből a másikba, ugyancsak párosával ide-oda futnak. Az ördögök igyekeznek elfogni őket, és ha ez sikerül, az elfogottak is ördögök lesznek, vagyis fogók. A legutoljára életben maradó pár lesz a győztes.
Body-guard – testőrség. Az előbbi játék fordítottja. Választanak egy ördögöt, és őt üldözi a többi játékos. Ha egyikük eléri és megfogja, ő lesz az új ördög. Az ördögnek azonban három testőre is van, ezek igyekeznek megvédeni az ördögöt oly módon, hogy az őt veszélyeztető játékost megérintik, ekkor az köteles a testőr után futni.

Komp Fesztivál
2005. augusztus 18 - 22. között Vácott ismét megrendezzük a Komp Fesztivált, ami olyan 16 és 30 év közötti fiataloknak szól, akik egész évben gyerekekkel, fiatalokkal foglalkoznak, a nyarukat táborok szervezésével és lebonyolításával töltik, önkéntes munkát végeznek valamely szervezetben, vagy csak
Érted van! Szeretnének a nyár végén még egy kicsit kikapcsolódni az iskola és/vagy munkakezdés előtt.
Azaz pont Neked szól! Az áldozatos munka, a szolgálat sokszor elveszi az ember energiáit, ez a Fesztivál töltődést és kikapcsolódást szeretne biztosítani. Kiégés ellen legjobb gyógyír egy jó társaság, színvonalas értékes, minőségi programok, igényes környezetben.
Tervezett programjaink között szerepelnek érdekes előadások és beszélgetések aktuális témákról, mint például média, szekták, drogok és szenvedélyek, globális környezeti problémák, közéleti kérdések, ökumené, élménypedagógia, világjárás, fogyatékkal élők, önkéntesség, magyar rajzfilmek. Előadóink között lesznek: Adányi László, Berecz András, Jókai Anna, Roska Tamás, Schaffhauser Franz, Steimez Ádám, Süveges Gergő, Ternovszky Béla, Vissy Károly és még sokan mások.
Célunk, hogy a legtöbb programnak aktív résztevőivé váljatok. Szeretnénk idén is lehetőséget adni arra, hogy minél több izgalmas élményben legyen részetek, úgy mint tűzoltóautó szétszerelés, teknős mentés, mocsárjárás, múmia látogatás, kerekes székes akadálypálya, láthatatlan színház, inprovizációs színpad... Lesznek sportolási lehetőségek és találkozások magyar élsportolókkal. Délutánonként magyar filmeket vetítünk utána nagy beszélgetésekre nyílik lehetőség.
Este a szórakozás több helyszínen folytatódik: lesz színházi előadás, táncház, diszkó, karaoke, koncertek, sok tánc és zene többféle stílusban, hogy mindenki megtalálhassa a neki tetsző kikapcsolódási és szórakozási lehetőséget.
Lehetőségeinkhez mérten próbáltuk az általatok kifizetendő költség-hozzájárulást csökkenteni a tavalyihoz képest. A Fesztivál valódi költsége egy főre 21400 Ft-ba kerül. Ezt az összeget támogatásként, aki megengedheti magának és egyet ért a Fesztivál céljaival, kifizetheti. Az anyagi tudnivalókat a következő táblázat foglalja össze:
Szállás kollégiumban Szállás iskolában
Jelentkezés és befizetés augusztus 15-ig. 8900,- 7200,-
Helyszínen. 9900,- 7900,-
Napijegy 3000,-
Önkéntes segítőinknek 4000,-
Fontosnak tartjuk hangsúlyozni, hogy a jelentkezést a befizetéssel együtt tudjuk elfogadni. Bankszámlaszámunk: Ifjúsági Koordinációs és Szolgáltató Egyesület 10918001-00000018-94730013. Ha valamilyen okból úgy alakul, hogy mégsem tudsz eljönni a Fesztiválra, és ezt nekünk augusztus 1-ig jelzed, akkor kettőezer forint híján visszafizetjük az általad befizetett pénzt.
A szállásunk az Apor Vilmos Főiskola Kollégiumában lesz. A férőhelyek száma véges, ezért kérlek, minél előbb jelezd részvételi szándékodat. Akinek nem jut hely a kollégiumban, vagy szeretne olcsóbb szállást annak iskolákban tantermi szállást tudunk biztosítani. Idén is lesz napijegyünk 3000 Ft-ért, mindenkit várunk szeretettel egy-egy napra is!
Jelentkezni lehet Szabó Katinál emailen: kompjelentkezes@cserkesz.hu,
levélben: 8000 Székesfehérvár, Úrhidai út 9/a.
További információkat kaphattok a www.cserkesz.hu/fesztival honlapról, a kompfesztival@cserkesz.hu email címen, vagy a 06 20/ 823 0837 -es telefonszámon Szabó Zsuzsitól.
Várjuk jelentkezésed, hívd barátaidat is!
A szervezők nevében Szabó Zsuzsi

A Sodrásban következő száma
2005 augusztus 29-én fog megjelenni. A lapzárta augusztus 22-én lesz.
Várjuk a nyári élménybeszámolókat, cikkeket!

Magunkról…
Szeretnénk még tartalmasabbá tenni a Sodrásbant, ezért készítetünk egy kérdőívet. Az érdekel minket, mi a véleményetek az újságról, mit olvasnátok szívesen.
Szívesen fogadjuk, ha véleményeteket elkülditek a Sodrásban címére. Néhányat közülük megjelentetünk.
A kérdések:
Mennyit foglalkozik az újság az aktuális eseményekkel?
Milyen arányban legyenek benne beszámolók, programajánlók és ismeretterjesztő jellegű írások (módszertan)?
Megfelelően szolgálja az újság a kerületi kommunikációt?
Elég figyelmet fordítunk-e a csapatok életére?
Megfelelőnek tartjátok a kéthavonta történő megjelenést?
Elégedettek vagytok-e a külső megjelenésével?
Milyen írásokat látnátok még szívesen az újságban?
Várjuk válaszaitokat!

Könyvajánló
Gyulay Endre: Félelem nélkül
Másfél évtizeddel ezelőtt szinte máról holnapra visszakapta szabadságát az addig korlátok közé szorított szinte látszatlétre kényszerített egyház. E történelmi igazságszolgáltatás örömmel töltötte el, ugyanakkor súlyos feladatok elé állította a magyar püspököket.
Gyulay Endre, a Szeged-Csanádi Egyhámegye főpásztora az elsők között volt, aki felismerve az idők jeleit, hozzáfogott a bontakozó demokráciában az